***Røde Sol kulturforening - RSKF –*** ***CVR.NR.: 35367039***

 ***Reg.nr.:9570 / konto: 0012932375***

***§1***

*Foreningens navn: Røde Sol kulturforening, forkortelse - RSKF -*

***§2***

*Foreningens hjemsted: Odense Kommune.*

***§3***

*Foreningens formål:*

*3.1- foreningens formål er at styrke medlemmernes oplysninger og forståelse af dansk kultur og demokrati, ytringsfrihed og ligestilling.*

*3.2- At styrke medlemmernes evne og lyst til at tage ansvar for eget liv og til at deltage aktivt og engageret i samfundslivet.*

*3.3- Aktiviteter for børn, unge og voksne, herunder sport.*

*3.3.a- Børn og unge: Afholdelse af højtideligheder f.eks. international børnedag, fester, aktivitetsdage.*

*3.3.b- Voksne: Foredrag, debataftener, udstillinger, syværksted samt evt. udgivelse af eget blad.*

*3.3.c- Familier: Afholdelse af højtideligheder (f.eks. nytårsaften, foredrag, forskellige sammenkomster og oplysnings møder).*

***§4***

*Medlemskab:*

*4.1- Alle, der går ind for foreningens formål, kan blive medlem. Man er medlem af foreningen, når medlemskabet er registreret.*

*4.2- Bestyrelsen kan ekskludere et medlem, der arbejder imod foreningen. Det ekskluderede medlem kan skriftligt forlange, at eksklusionen bliver prøvet på førstkommende generalforsamling.*

***§5***

*Kontingent:*

*5.1-Kontingentet, for såvel aktive som passive medlemmer, fastsættes af generalforsamlingen.*

***§6***

*Generalforsamlingen:*

*6.1- Generalforsamlingen er foreningens øverste myndighed.*

*6.2- Bestyrelsen indkalder med minimum 2 ugers varsel alle medlemmer til den årlige generalforsamling. Generalforsamling afholdes inden udgangen af marts.*

*6.3- Forslag til dagsordenen sendes til formanden senest 14 dage før og medlemmerne skal have kendskab til den endelige dagsorden med bilag 8 dage før.*

*6.4- Stemmeret:*

*Alle medlemmer, der er fyldt 15 år har stemmeret. Forældre til børn under 15 år har en stemme pr. barn – dog har intet medlem mere end én stemme.*

*6.5- Alle, der er fyldt 15 år, kan vælges til bestyrelsen – dog skal formand og kasserer være fyldt 18 år.*

*6.6- Alle afgørelser vedtages med simpelt flertal – dog skal vedtægtsændringer besluttes med 2/3 flertal. Alle afstemninger afgøres ved håndsoprækning.*

*Dog skal der være skriftlig afstemning, hvis dirigenten bestemmer det eller 3 medlemmer på generalforsamlingen ønsker det samt ved alle kampvalg.*

*6.7- Generalforsamlingens dagsorden:*

***6.7.a-*** *Valg af dirigent og stemmetællere*

***6.7.b-*** *Bestyrelsens beretning*

***6.7.c-*** *Fremlæggelse af regnskab til godkendelse*

***6.7.d-*** *Indkomne forslag*

***6.7.e-*** *Forslag til handlingsplan og budget*

***6.7.f-*** *Valg af bestyrelse og suppleant*

***6.7.g-*** *Valg af revisor*

***6.7.h-*** *Evt.*

***§7***

*Ekstraordinær generalforsamling:*

*7.1- Et flertal i bestyrelsen kan indkalde til en ekstraordinær generalforsamling, og bestyrelsen skal indkalde til en ekstraordinær generalforsamling, når*

*mindst 20% af medlemmerne ønsker det.*

*7.2- Indkaldelsen til den ekstraordinære generalforsamling skal ske senest 14 dage efter modtagelsen af begæringen. Med indkaldelsen sendes den endelige dagsorden. Varsling som ved den ordinære generalforsamling.*

***§8***

*Bestyrelsen:*

*8.1- Bestyrelsen står for den daglige ledelse af foreningen mellem de årlige generalforsamlinger.*

*8.2- Bestyrelsen består af minimum 3 medlemmer der efter generalforsamlingen fordeler posterne mellem sig, med minimum en formand og en kasserer.*

*8.3- Bestyrelsen vælges for 2 år og kan genvælges.*

*8.4- Der vælges hvert år en suppleant til bestyrelsen. Hvis et bestyrelsesmedlem forlader bestyrelsen i valgperioden indtræder suppleanten i stedet og bestyrelsen fordeler posterne mellem sig på ny.*

*8.5- Bestyrelsen er beslutningsdygtig, når mindst halvdelen af bestyrelsens medlemmer er til stede.*

*8.6- Bestyrelsen udarbejder et aftalepapir for dets interne samarbejde og kan nedsætte arbejdsgrupper efter behov.*

***§9***

*Regnskab/økonomi:*

*9.1- Regnskabsåret er kalenderåret (regnskabsperioden er 1/1 -31/12)*

*9.2- Regnskabet føres af kassereren og skal indeholde oversigt over indtægter og udgifter samt en status. Bestyrelsen er ansvarlig for at udarbejde regnskabet.*

*9.3- Regnskabet forelægges bestyrelsen løbende samt tilses og revideres af den af generalforsamlingen valgte revisor.*

***§10***

*Dispositionsret:*

*10.1- Det er formanden eller kassereren i forening med et andet bestyrelsesmedlem, der har ret til at indgå aftaler på foreningens vegne.*

*Bestyrelsen kan uddelegere retten til at disponere til enkelte bestyrelsesmedlemmer eller nedsatte arbejdsgrupper. Ved køb eller salg af fast ejendom skal hele bestyrelsen underskrive aftalen.*

*10.2- Der påhviler ikke foreningens medlemmer nogen personlig hæftelse for de forpligtelser, der påhviler foreningen.*

***§11***

*Vedtægtsændringer:*

*Ændringer af vedtægterne kan vedtages på en ordinær eller ekstraordinær generalforsamling, når forslaget er indsendt til tiden og mindst 2/3 af de fremmødte stemmeberettigede stemmer for forslaget.*

***§12***

*Opløsning af foreningen:*

*12.1- Foreningen kan opløses med 3/4 flertal af de fremmødte på to generalforsamlinger, som holdes med mindst en måneds mellemrum.*

*12.2- I tilfælde af opløsning gives foreningens formue til almennyttige formål, som besluttes på den opløsende generalforsamling.*

*CVR.NR.:* ***35367039***

*Reg.nr.:****9570*** */ konto:* ***0012932375***

***MobilePay<<<>>> 979793***

[***www.rojasor.net***](http://www.rojasor.net)

***Vedtægter er forberedt og skrevet af Bengîn Sulivani***